./data/phi0914/phi00121/phi0914.phi00121.perseus-lat1.xml
Titus Livius (Livy)
ob cetera prodigia libros adire decemviri iussi; quod autem  lapidibus pluvisset in Piceno, novemdiale sacrum  edictum;       et subinde aliis procurandis prope tota civitas operata fuit  iam primum omnium urbs lustrata est, hostiaeque maiores quibus editum       est dis caesae,  et donum ex auri pondo       quadraginta Lanuvium Iunoni  portatum est, et signum aeneum matronae iunonilunoni in Aventino dedicaverunt, et lectisternium Caere, ubi sortes       adtenuatae erant, imperatum, et supplicatio Fortunae in Algido; Romae quoque et lectisternium Iuventati  et supplicatio ad aedem Herculis nominatim, deinde universo       populo circa omnia pulvinaria indicta, et Genio maiores hostiae caesae quinque,            et C  Atilius Serranus praetor vota       suscipere iussus, si in decem annos res publica eodem stetisset statu            haec procurata votaque ex libris Sibyllinis magna ex parte levaverant       religione animos